स्क्विड गेम
स्क्विड गेम (कोरियाई: 오징어 게임; "Ojing-eo Geim", अंग्रेज़ी: "Squid Game") ह्वांग डोंग-ह्युक द्वारा लिखित और निर्देशित एक दक्षिण कोरियाई टेलीविजन शृँखला है जिसमें ली जंग-जे, पार्क हे-सू, ओ येओंग-सु, वाई हा-जून, जंग हो-योन, हे सुंग-ताए, अनुपम त्रिपाठी, और किम जू-यंग ने अभिनय किया है। इसे नेटफ्लिक्स ने 17 सितंबर 2021 को रिलीज़ किया था। इस धारावाहिक को नेटफ्लिक्स पर नेटफ्लिक्स पर वैश्विक रूप से 17 सितंबर, 2021 को प्रसारित किया गया था।
धारावाहिक में एक प्रतियोगिता को दिखाया गया है जिसमें 456 खिलाड़ियों ने भाग लिया है, जिनमें से सभी बहुत बड़े कर्ज़ में डूबे हुए हैं। खिलाड़ियाँ कुछ बच्चों के खेल खेलते हैं और खेलों में हार जाने पर उन्हें मार दिया जाता है तथा वे 45.6 मिलियन वॉन का इनाम भी नहीं जीत पाते। ह्वांग के अनुसार यह उसके अपने अनुभव पर आधारित है तथा यह दक्षिण कोरिया में आर्थिक संरचना की कमियों को भी दर्शाता है। हालाँकि इसकी कहानी उन्होंने वर्ष 2008 में तैयार की थी, वे किसी ऐसे को नहीं ढूँढ़ पाए जो उनकी कहानी को खरीदना चाहे। आखिर में 2019 में नेटफ्लिक्स ने कहानी को अंतर्राष्ट्रीय मनोरंजन को बढ़ावा देने के अपने लक्ष्य के साथ स्वीकार किया। सभी नौ एपिसोड ह्वांग ने खुद लिखे हैं।
सोंग गी-हुन एक तलाकशुदा और कर्ज़ में डूबा व्यक्ति है जिसे एक बड़े कैश इनाम के लिए कुछ बच्चों के खेल खेलने के लिए बुलाया गया है। प्रस्ताव को स्वीकार करते हुए, उसे एक अनजान जगह पर लाया जाता है जहाँ वह 455 दूसरे खिलाड़ियों से मिलता है जो कर्ज़ में डूबे हुए हैं। खिलाड़ियों को हरे ट्रैक सूट पहनाए जाते हैं और हर समय मास्क पहने हुए गुलाबी रंग के गार्ड्स द्वारा निगरानी में रखा जाता है, जबकि काला मास्क और काले कपड़े पहन कर सामने रहने वाला एक व्यक्ति सभी खेलों को नियंत्रित करता है। खिलाड़ियों को जल्द ही पता लग जाता है कि हार जाने पर उनकी मौत हो जाती है, और हर खिलाड़ी की मौत के बाद 45.6 मिलियन के ईनाम में 100 मिलियन और जोड़ देता है। गी-हुन, उसका बचपन का दोस्त चो सांग-वू, और कई दूसरे खिलाड़ी इस शारीरिक रूप से हिंसापूर्ण खेल को पूरा करने की कोशिश करते हैं।ह्वांग ने ली जंग-जे को अभिनय करने का मौका देना चाहा, क्योंकि वह ऐसा पात्र था जो 2009 के सांयोंग मोटर्स के हड़ताल से प्रभावित था, और इसलिए कि "उसकी पूर्व भूमिकाओं के उसके मनोरंजक पात्र को नष्ट किया जा सके।" जंग हो-येओन को उसके नए प्रबंधन कंपनी ने ऑडिशन के लिए एक वीडियो भेजने को कहा था जब वह न्यू यॉर्क फैशन वीक के लिए मेक्सिको में एक शूट पूरा कर रही थी। हालाँकि यह उसका पहला ऑडिशन था और मौका पाने की संभावना काफी कम थी, ह्वांग के अनुसार, "जैसे ही मैंने न्यू यॉर्क से उसका ऑडिशन टेप देखा, मैंने सोचा 'यही वो लड़की है जिसकी हमें ज़रूरत है।' उसके प्रति मेरी पहली धारणा ऐसी थी जैसे वह एक जंगली घोड़े की तरह आज़ाद है।" गॉन्ग यू और ली ब्युंग हुन, दोनों ने ह्वांग के साथ उसके पूर्व फिल्म क्रमशः 'Silenced' और 'The Fortress' पर काम किया था, और ह्वांग ने उन्हें 'स्क्विड गेम' में छोटी भूमिकाएँ निभाने को कहा था। अली अब्दुल को पात्र के रूप में शामिल करते हुए ह्वांग ने कहा "कोरिया में विदेशी अभिनेताओं को ढूँढ़ना काफी मुश्किल था।" उसने अनुपम त्रिपाठी को मनोभावना को प्रकट करने के उसके कौशल, और कोरियाई भाषा में उसकी प्रवाह के कारण चुना।
धारावाहिक के लिए कास्ट को 17 जून, 2020 को घोषित कर दिया गया।
'स्क्विड गेम' के संगीत ट्रैक को 17 सितंबर, 2021 को प्रकाशित किया गया था।
फिलीपींस में, में शो में उपयुक्त गुड़िया के एक नकल को सितंबर 2021 को क़ेज़ॉन सिटी के ओर्टिगास ऐवेन्यू में दर्शाया गया था।
एक पूर्ण नकली सेट को सियोल के इताइवॉन स्टेशन में दिखाया गया था। हालाँकि, कोविड-19 क्वारंटीन के प्रबंधन में संदेहों के कारण इसे जल्द ही बंद करना पड़ा।
2 और 3 अक्टूबर को पैरिस में एक 'स्क्विड गेम' पॉप-अप स्टोर खोला गया जहाँ 1:30 मिनट में डालगोना बिस्किट से सही आकार निकलकर खेल को जीतने वाले को एक महीने की नेटफ्लिक्स सदस्यता मुफ्त में दी गई।